SL Uradni list Evropske unije L 193/18

ODLOČBA KOMISIJE

z dne 17. julija 2008

o dodelitvi dodatnih ribolovnih dni Nizozemski za dokončno prekinitev ribolovnih dejavnosti v Skagerraku, delu cone ICES IIIa, ki ne spada pod Skagerrak in Kattegat, coni ICES IV in vodah ES cone ICES IIa

(notificirano pod dokumentarno številko C(2008) 3586)

(Besedilo v nizozemskem jeziku je edino verodostojno)

(2008/601/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 40/2008 z dne 16. januarja 2008 o določitvi ribolovnih možnosti za leto 2008 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova (1), in zlasti točke 10 Priloge IIA,

ob upoštevanju naslednjega:

(1) Točka 8 Priloge IIA k Uredbi (ES) št. 40/2008 določa največje število dni, ko so plovila Skupnosti skupne dolžine 10 metrov ali več, ki imajo na krovu vlečne mreže z gredjo z velikostjo mrežnega očesa 80 mm ali več, v obdobju od 1. februarja 2008 do 31. januarja 2009 lahko prisotna v Skagerraku, delu cone ICES IIIa, ki ne spada pod Skagerrak in Kattegat, coni ICES IV in vodah ES cone ICES IIa, kakor je opredeljeno v točki 2.1 Priloge IIA.

(2) Točka 10 Priloge IIA omogoča Komisiji, da na podlagi dokončne prekinitve ribolovnih dejavnosti po 1. januarju 2002 dodeli dodatno število ribolovnih dni, ko sme biti plovilo prisotno v geografskem območju, če ima na krovu takšne vlečne mreže z gredjo.

(3) Nizozemska je 4. aprila 2008 predložila podatke, v skladu s katerimi so nizozemska plovila, ki imajo na krovu vlečne mreže z gredjo z velikostjo mrežnega očesa 80 mm ali več in so prekinila dejavnosti 1. januarja 2002, predstavljala 16 % ribolovnega napora nizozemskih plovil leta 2001, ki so bila prisotna v geografskem območju in so imela na krovu takšne vlečne mreže z gredjo.

(4) Glede na predložene podatke je treba Nizozemski na zadevnem geografskem območju v obdobju uporabe člena 8 Uredbe (ES) št. 40/2008, ki traja od 1. februarja 2008 do 31. januarja 2009, dodeliti 19 dodatnih dni na morju za plovila, ki imajo na krovu vlečne mreže z gredjo z velikostjo mrežnega očesa, ki je enaka ali večja od 80 mm in manjša od 90 mm, 23 dodatnih dni na morju za plovila, ki imajo na krovu vlečne mreže z gredjo z velikostjo mrežnega očesa, ki je enaka ali večja od 90 mm in manjša od 100 mm ter 21 dodatnih dni na morju za plovila, ki imajo na krovu vlečne mreže z gredjo z velikostjo mrežnega očesa, ki je enaka ali večja od 100 mm.

(5) Ukrepi, predvideni s to odločbo, so v skladu z mnenjem Odbora za sektor ribištva in ribogojstva –

SPREJELA NASLEDNJO ODLOČBO:

Člen 1

Največje število dni, ko so ribiška plovila, ki plujejo pod nizozemsko zastavo in imajo na krovu vlečne mreže z gredjo z velikostjo mrežnega očesa, ki je enaka ali večja od 80 mm in manjša od 90 mm, lahko prisotna v Skagerraku, delu cone ICES IIIa, ki ne spada pod Skagerrak in Kattegat, coni ICES IV in vodah ES cone ICES IIa, kakor je opredeljeno v razpredelnici I Priloge IIA Uredbe (ES) št. 40/2008, se poveča na 138 dni na leto.

Člen 2

Največje število dni, ko so ribiška plovila, ki plujejo pod nizozemsko zastavo in imajo na krovu vlečne mreže z gredjo z velikostjo mrežnega očesa, ki je enaka ali večja od 90 mm in manjša od 100 mm, lahko prisotna v Skagerraku, delu cone ICES IIIa, ki ne spada pod Skagerrak in Kattegat, coni ICES IV in vodah ES cone ICES IIa, kakor je opredeljeno v razpredelnici I Priloge IIA Uredbe (ES) št. 40/2008, se poveča na 166 dni na leto.

Člen 3

Največje število dni, ko so ribiška plovila, ki plujejo pod nizozemsko zastavo in imajo na krovu vlečne mreže z gredjo z velikostjo mrežnega očesa, ki je enaka ali večja od 100 mm, lahko prisotna v Skagerraku, delu cone ICES IIIa, ki ne spada pod Skagerrak in Kattegat, coni ICES IV in vodah ES cone ICES IIa, kakor je opredeljeno v razpredelnici I Priloge IIA Uredbe (ES) št. 40/2008, se poveča na 150 dni na leto.

Člen 4

Ta odločba je naslovljena na Kraljevino Nizozemsko.

V Bruslju, 17. julija 2008 Za Komisijo Joe BORG Član Komisije

(1) UL L 19, 23.1.2008, str. 1. Uredba, kakor je bila spremenjena z Uredbo Komisije (ES) št. 541/2008 (UL L 157, 17.6.2008, str. 23).